  Анжелика Тихонова корреспондент Пермь шаерысь Куеда ёросысь Гондыр (Большой Гондыр) черкогуртысь удмуртъёслэн «Тол вӧсь» сям-йылолзы ӵектосъёсъя «59 фестивалей 59 региона» улосвыл вожвылъяськонын вормисьёс пӧлы пыриз. Конкурсэ оглом 108 ужъёс ыстэмын вал. Сям-йылоллэн радлыкез сярысь ивортодэтъя «Удмуртия» агентстволэн корреспондентэзлы Гондырысь лулчеберет юртысь фольклоръя методист Физая Гарифуллина вераз. Пермь шаерын «Тол вӧсь» сям-йылолэз 2011-тӥ арын улӟытӥзы. Солы кичӧлтон Куеда ёросысь потэм Пермьысь кун гуманитарно-педагогической университетысь профессор, истори тодосъя доктор Александр Черных сётӥз. Ми нырысь ик «Дӧдьы кыткон» ортчытӥськом вал. «Дӧдьы кытконысен» асьмелы пичи гинэ куриськыса. Сое тодыса ини вылды, мон «Дӧдьы кытконлы» пичияк ӵектос гожтӥ вал ке, отчы «Тол вӧсь» шуыса ватсазы ини. Зэмзэ ке, со вӧсь азьло-азьло аръёсы но ортче вылэм Физая Гарифуллина, Гондыр черкогуртысь лулчеберет юртысь фольклоръя методист«Тол вӧсез» котьку но шуркынмонлэн берпуметӥ арнянуналаз ортчытъяло. Интыез ноку уг вошъяськы, ялан вашкалаослэн быръем интыязы радъяло – Гондыр черкогурт но Барабан гурт вискысь сюрес дорын. «Тол вӧсь» нимаське малы со? Юос октылэмын, пудоос вандэмын шуэм сямен, вуоно арын озьы ик умой мед луоз шуыса, куриськыса Физая Гарифуллина, Гондыр черкогуртысь лулчеберет юртысь фольклоръя методистФизая Гарифуллиналэн верамезъя, воргоронъёс сӥзьыл ик сям-йылолэз ортчытыны дасясько: вӧсь интые пу дасяло, утялто. Нош йылолэз ортчытон азьын ини колхоз гуртоослы куриськон ортчытон понна ветыл сётэ. Воргоронъёс вӧсь ӝуклы гуртэтӥ кеньыр бичало. Собере вӧсь интые люкаськыса, пудоез вандо, сӥль дасяло, даслэсь трос пуртыосын ву пӧзьто. Воргоронъёс быдэс уйзэс отын ортчыто. Нош ӵукна пал, нуназелы дась мед луоз шуыса, ӝук пӧзьтыны кутско. Бӧрысь ӝук вылэ быдэс гурт калык люкаське ини. Вӧсяськон ортче. Со нуналэ ик гуртазы  «Дӧдьы кыткон» праздник (уробоез дӧдьылы воштон) радъяло.  «Тол вӧсь» сям-йылолэз ортчытон сярысь сузьет   Тегъёс: Лулчеберет Пермь йӧскалыклулчеберет вожвылъяськон удмуртъёс йылолъёс  